rejauldu/bengali-wikipedia huggingface dataset:
আলুর () ভারতের কর্ণাটক রাজ্যের হাসান জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৭৫ মিটার (৩১৯৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আলুর শহরের জনসংখ্যা হল ৬১৩৩ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে আলুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
হরির চরণ ব্রত' হল বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের  কুমারী মেয়েরা বৈশাখ মাসের প্রথম দিন থেকে বৈশাখ মাসের শেষদিন পর্যন্ত একমাসব্যাপী এই ব্রত পালন করে। ব্রতের উদ্দেশ্য হল নারীর সৌভাগ্যবৃদ্ধি ও সন্তানলাভ।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৬০    ব্রতের নিয়ম  পর পর চার বৎসর ব্রত করার পর ব্রত উদযাপন হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  পুণ্যিপুকুর ব্রতের তিনটি পর্যায় আছে। যথা: আহরণ, ক্রিয়া ও ছড়া।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৬০   প্রথম পর্যায়ে ব্রত পালনের প্রয়োজনীয় উপাচার অর্থাৎ একখানি তামার টাট, শ্বেত চন্দন, ধান, দূর্বা আর ফুল সংগ্রহ করতে হয়।  দ্বিতীয় পর্যায়ে তামার টাটে বেশ ভালো করে চন্দন মাখিয়ে আঙুল দিয়ে শ্রীকৃষ্ণের দুখানি চরণ (পা) আঁকতে হয়।   তৃতীয় পর্যায়ে চার-ছয় পংক্তির ছড়া আবৃত্তি করে বুড়ো আঙুল আর মধ্যমা দিয়ে ফুল, দূর্বা, আর ধান ধরে মন্ত্রপাঠ করে সেসব সেই চরণ দুখানির উপর  দিতে হয়। আবার কেউ কেউ বুড়ো আঙুল, তর্জনী আর মধ্যমা দিয়ে মল্লিকা ফুল (অভাবে তুলসী পাতা) ধরে মন্ত্রপাঠের পর তা চরণ দুখানিতে দিয়ে থাকে। তিনবার মন্ত্র পড়ে তিনবার এইভাবে পুজো করতে হয়।  ব্রত  উদযাপনের সময় সোনা, রূপা আর তামার তিন জোড়া চরণ গড়িয়ে পুজো করতে হয়। তারপর তিনজন ব্রাহ্মণকে খাইয়ে তাঁদের প্রত্যেককে কাপড় আর গামছা দেওয়ার সঙ্গে সঙ্গে চরণ কয় জোড়াও (অভাবে কাঞ্চন-মূল্য) দান করতে হয়।  তথ্যসূত্র    বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
জন ফিলিক্স অ্যন্থনিও সিনা (জন্ম- এপ্রিল ২৩, ১৯৭৭) একজন মার্কিন পেশাদার কুস্তিগির, র‌্যাপার, অভিনেতা। তিনি ডাব্লিউডাব্লিউই-এর সাথে চুক্তিবদ্ধ।তিনি সাবেক ডাব্লিউডাব্লিউই মার্কিন যুক্তরাষ্ট্র চ্যাম্পিয়ন।তিনি ১৬ বারের ডাব্লিউডাব্লিউই চ্যাম্পিয়ন। যা এখন পর্যন্ত সবচেয়ে বেশি বার। তিনি ২০০৫ সাল থেকে ডাব্লিউডাব্লিউই-এর ফ্র্যাঞ্চাইজি খেলোয়াড় এবং পরবর্তীতে তাকে আখ্যায়িত করা হয়েছে সংস্থার জনপ্রিয় মুখ হিসেবে। এছাড়াও জন সিনা ০৫ বারের ডব্লিউডব্লিউই মার্কিন যুক্তরাষ্ট্র চ্যাম্পিয়ন ০৪ বারের ডব্লিউডব্লিউই ট্যাগ টিম চ্যাম্পিয়ন ১৩ বারের ডব্লিউডব্লিউই চ্যাম্পিয়ন ৩ বারের ডব্লিউডব্লিউই ওয়ার্ল্ড হেবিওয়েট চ্যাম্পিয়ন মানি ইন দা ব্যাংক (২০১২) রয়েল রাম্বল (২০০৮, ২০১৩) বিজয়ী।আরো পড়ুন....
শহীদ ওহাবপুর বাংলাদেশের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। বীর মুক্তিযোদ্ধা শহীদ ওহাব খাঁনের নামানুসারে এই ইউনিয়নের নামকরণ করা হয়।  আয়তন আয়তন:  ৪৫৪৩ একর (১৮.৪বর্গ কিলোমিটার)। ইউনিয়নে ২৩৬৯টি বাড়ি রয়েছে।  জনসংখ্যা ১৯৯১ আদমশুমারির (লোক গণনা) অনুযায়ী শহীদ ওহাবপুর ইউনিয়নর জনসংখ্যা ছিল ১২,৯২১ জন।  বর্তমানে শহীদ ওহাবপুর ইউনিয়নের জনসংখ্যা ১৪,৭৮৯ জন (পুরুষ ৭৭৮৭ জন ও নারী ৭০০২ জন)।  অবস্থান ও সীমানা  গোয়ালন্দমোড় থেকে ২ কিলোমিটার দক্ষিণ-পশ্চিমে শহীদওহাবপুর ইউনিয়ন অবস্থিত।  এর উত্তরে রুপপুর, দক্ষিণে বড় নুরপুর, পূর্বে মধুপুর এবং পশ্চিমে দর্প নারায়ণপুর।  প্রশাসনিক কাঠামো শহীদ ওহাবপুর ইউনিয়ন রাজবাড়ী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার রাজবাড়ী সদর থানার আওতাধীন। এটি ১০টি মৌজায় বিভক্ত।  ইতিহাস ব্রিটিশ শাসনামলের আনুমানিক ১৯৪৩ সালে প্রথম গোয়ালন্দ মহকুমার অধীনে বর্তমান বসন্তুপুর ও শহীদ ওহাবপুর এই ২টি ইউনিয়ন নিয়ে মামুনপুর ইউনিয়ন গঠিত হয়েছিল।  ঔ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হতো।  ১৯৫০ সালে পাকিস্তান শাসন আমলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়।  ১৯৭২ এ মামুনপুর ভাগ হয়ে বসন্তুপুর ও শহীদ ওহাবপুর ইউনিয়ন গঠিত হয়। শহীদ ওহাবপুর ইউনিয়ন পরিষদ চেয়ারম্যান এর দ্বায়ীত্ব পালন করেন, জনাব, বীর মুক্তিযোদ্ধা আব্দুস সাত্তার খাঁন।  বর্তমানে ১৪টি ছোট/বড় গ্রাম নিয়ে ৭নং শহীদ ওহাবপুর ইউনিয়ন পরিষদ।  ৭নং শহীদ ওহাবপুর ইউনিয়ন পরিষদ নাম বীর মুক্তিযোদ্ধা শহীদ ওহাব খাঁন এর নাম অনুসারে নাম করণ করা হয়েছে। তিনি ছিলেন আব্দুর রহমানের ছোট ছেলে।  ১৯৭১ সালে ৯ই ডিসেম্বর ফরিদপুর জেলার অন্তগত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে তিনি শহীদ হন। এই বীর মুক্তি যোদ্ধার নামেই ৭ নং শহীদ ওহাবপুর ইউনিয়ন পরিষদ গঠিত হয়।  নামকরণ ১৯৭১ সালে ৯ই ডিসেম্বর ফরিদপুর জেলার অন্তগত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে শহীদ হন ওহাব খাঁন। পরবর্তীতে এই বীর মুক্তি যোদ্ধার নামেই ৭ নং শহীদ ওহাবপুর ইউনিয়ন পরিষদ গঠিত হয়।  শিক্ষা ব্যবস্থা শহীদ ওহাবপুর ইউনিয়নের সাক্ষরতার হার ৩৪.৮৯৯%।  শিক্ষা প্রতিষ্ঠান মাধ্যমিক বিদ্যালয় ধুলদি জয়পুর বালিকা উচ্চ বিদ্যালয় -১৯৯৭ সালে স্থাপিত  আলহাজ্ব নিজাম উদ্দিন উচ্চ বিদ্যালয়	০১/০১/১৯৫০ সালে স্থাপিত  প্রাথমিক বিদ্যালয়  আলাদিপুর সরকারী প্রাথমিক বিদ্যালয় ১৯৫৫ ইং সালে স্থাপিত  মধুপুর ছকিরন নেছা সরকারী প্রাথমিক বিদ্যালয় ১৯৯০ সালে স্থাপিত  মাদ্রাসা আহলাদীপুর দাখিল মাদ্রাসা  যোগাযোগ ব্যবস্থা শহীদ ইউনিয়নে যোগাযোগের প্রধান সড়ক ঢাকা-খুলনা মহাসড়ক। সব ধরনের যানবাহনে যোগাযোগ করা যায়।  হাট-বাজার  ইউনিয়নের প্রধান ২টি হাট/বাজার হল : ১।কুটির হাট  ২।গোয়ালন্দ মোড়  এই সকল হাট বাজারে বিভিন্ন  প্রকার পন্য সামগ্রী ক্রয় ও বিক্রয় করা হয় । তাছাড়া এই কুটির হাটে সপ্তাহে দুটি হাট বসে শনিবার ও বুধবার । এবং ঐ হাটে সকাল ও বিকাল বিভিন্ন মাছ বিক্রয় করা হয় ।   তথ্যসূত্র
মুমতাহিনা চৌধুরী টয়া (জন্ম: ২৪ এপ্রিল, ১৯৯১) একজন বাংলাদেশী মডেল, নৃত্যশিল্পী এবং টেলিভিশন অভিনেত্রী, যিনি মূলত বাংলা ভাষার বিভিন্ন টেলিভিশন নাটক এবং ধারাবাহিকগুলিতে কাজ করে থাকেন, তিনি অনেক বিজ্ঞাপনের পাশাপাশি স্বল্পদৈর্ঘ্য চলচ্চিত্রেও কাজ করেছেন। ২০১০ সালে তিনি লাক্স-চ্যানেল আই সুপারস্টারে পঞ্চম স্থান অধিকার করেছিলেন।   প্রারম্ভিক জীবন  মুমতাহিনা টয়া ১৯৯১ সালের ২৪ শে এপ্রিল রাঙ্গামাটিতে একটি মুসলিম পরিবারে জন্মগ্রহণ করেছিলেন। তার পারিবারিক নাম মুমতাহিনা চৌধুরী টয়া, তবে তিনি টয়া নামেই বহুল পরিচিত। তার বাবা পেশায় একজন ব্যবসায়ী এবং মা একজন স্কুল শিক্ষিকা। দু'বোনের মাঝে টয়া ছোট।   ব্যক্তিগত জীবন  ব্যক্তিগত জীবনে টয়া বিবাহিতা। তিনি তার প্রেমিক অভিনেতা সায়েদ জামান শাওন-এর সঙ্গে বিবাহ বন্ধনে আবদ্ধ হয়েছেন। ২০১৯ সালের শেষের দিকে ভারতে একটি অভিনয় প্রশিক্ষণ কর্মশালাতে অংশগ্রহণের সময় শাওনের সাথে প্রেমের সম্পর্ক তৈরি হয়েছিল তার। ২০২০ সালের ২৯ ফেব্রুয়ারি শাওনের সাথে বিবাহ বন্ধনে আবদ্ধ হন তিনি।   কর্মজীবন  টয়া ২০১০ সালে লাক্স-চ্যানেল আই সুপারস্টারে প্রতিযোগী হিসাবে অংশ নিয়েছিলেন, যেখানে তিনি ৫ম স্থান অধিকার করেছিলেন এবং মডেল হিসাবে তার কর্মজীবন শুরু করেছিলেন। রুমানা রশিদ ঈশিতা পরিচালিত অদেখা মেঘের কাব্য নাটকের মাধ্যমে তার অভিনয়ের জীবন শুরু হয়েছিল। পরবর্তীতে তিনি অনেক টেলিভিশন অনুষ্ঠান, নাটক, টেলিফিল্ম এবং বিজ্ঞাপনে কাজ করেছেন। এছাড়াও তিনি অনেক ভিডিও গানেও কাজ করেছেন। টয়া "লা রিভ"-এর একজন ব্র‍্যান্ড প্রতিনিধি।   চলচ্চিত্রের তালিকা   বছর শিরোনাম ভূমিকা পরিচালক  মন্তব্য  ২০১৮ বাঙালি বিউটি ময়না ইফতেখার  রাহশান নূর চলচ্চিত্রে অভিষেক    নাটক ও টেলিফিল্ম   অদেখা মেঘের কাব্য  লাবণী (২০২১) (টেলিফিল্ম)   পুরস্কার এবং সম্মাননা   লাক্স-চ্যানেল আই সুপারস্টারে  ৫ম স্থান (২০১০)   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী টেলিভিশন উপস্থাপক বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী বেতার ব্যক্তিত্ব বিষয়শ্রেণী:বাংলাদেশী মডেল বিষয়শ্রেণী:১৯৯১-এ জন্ম বিষয়শ্রেণী:রাঙ্গামাটি জেলার ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী
ইউনিয়ন মল হল ব্যাংককের উত্তরে লাত ফ্রাও জংশনে অবস্থিত একটি বিপণিবিতান। মলটি ২০০৬ সালের ফেব্রুয়ারিতে খোলা হয়েছিল। এটি ৮ তলা বিশিষ্ট এবং মোট  আয়তনের জায়গা জুড়ে বিস্তৃত। এতে প্রায় ১,২৪০টি বুথ, দোকান এবং বিনোদন পরিষেবা রয়েছে।    আরো দেখুন    ব্যাংককের বিপণিবিতানের তালিকা  থাইল্যান্ডের বিপণিবিতানের তালিকা  থাইল্যান্ডের বৃহত্তম বিপণিবিতানের তালিকা   তথ্যসূত্র   বিষয়শ্রেণী:২০০৬-এ প্রতিষ্ঠিত বিপণিবিতান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০০৬-এ প্রতিষ্ঠিত থাই কোম্পানি বিষয়শ্রেণী:ব্যাংককের বিপণিবিতান
মেরি বেটি সানি লিওন বাননা চাহতি হ্যায় () ২০১৭ সালের ভারতীয় হিন্দি ভাষার একটি স্বল্পদৈর্ঘ্য চলচ্চিত্র যেটি প্রযোজনা ও পরিচালনা করেছেন রাম গোপাল বর্মা। চলচ্চিত্রটিতে নয়না গাঙ্গুলী, মাকরান্ড দেশপাণ্ডে ও দিব্যা জাগডালে অভিনয় করেছেন।  চলচ্চিত্রটি রাম গোপাল বর্মার প্রথম স্বল্পদৈর্ঘ্য চলচ্চিত্র। এটি নয়না গাঙ্গুলীরও প্রথম স্বল্পদৈর্ঘ্য চলচ্চিত্র। এটি ২০১৭ সালে ৫ জুন ইউটিউবে মুক্তি পেয়েছিল।  কাহিনি চলচ্চিত্রটির গল্প একটি পরিবারের মেয়ে (নয়না গাঙ্গুলী) এবং তার বাবা (মাকরান্ড দেশপাণ্ডে) ও তার মায়ের (দিব্যা জাগডালে) কথোপকথনকে ঘিরে আবর্তিত হয়েছে যে তার বাবা মাকে তার সানি লিওনের মত পর্নো তারকা হবার ইচ্ছার কথা জানিয়েছিল। এরপর, তাদের মাঝে যৌনতা, পর্নো ব্যবসা, নারীদেহ ও সমাজ নিয়ে তর্ক হয়। তর্কের শেষে মেয়েটি তার ইচ্ছার পরিবর্তন ঘটায় না। সে তার মাকে বলে যে, তিনি যদি তার কথা ভালোভাবে শুনতেন ও কিছুটা বুঝতেন, তবে তার মেয়ে সানি লিওনের পর্নো তারকা হবার ইচ্ছার কথা শুনে খুশি হতেন। সে আরো বলে যে, তিনি যদি তার কথা পুরোপুরিভাবে বুঝতেন, তবে তিনি সানি লিওনের মত পর্নো তারকা কেন হন নি, এটা নিয়ে আফসোস করতেন।  অভিনয়ে  নয়না গাঙ্গুলী – মেয়ে  মাকরান্ড দেশপাণ্ডে – বাবা  দিব্যা জাগডালে – মা  মুক্তি মেরি বেটি সানি লিওন বাননা চাহতি হ্যায় ২০১৭ সালের ৫ জুন ইউটিউবে মুক্তি পেয়েছিল।  অভ্যর্থনা মেরি বেটি সানি লিওন বাননা চাহতি হ্যায় ১৫ ঘণ্টায় পনের লক্ষ বারের বার অধিক সংখ্যক বার ইউটিউবে দেখা হয়েছিল। ডেইলি নিউজ অ্যান্ড অ্যানালিসিস চলচ্চিত্রটির সমালোচনা করেছিল কেননা, মধ্যবিত্ত কোনো পরিবারের বাবা মায়ের সামনে "পর্নো তারকা" শব্দটি উচ্চারণ করা স্বাভাবিক বিষয় নয়; সেখানে পর্নো তারকা হবার ইচ্ছার কথা জানানো তো দূরের কথা। পত্রিকাটি নয়না গাঙ্গুলীর অভিনয়েরও সমালোচনা করেছিল। সমালোচনা করা সত্ত্বেও পত্রিকাটি নারীর যৌনতা বিষয়ে সমাজের দৃষ্টিভঙ্গি ও দ্বিচারিতা এবং "লোকে কী বলবে" এর অধীনে নারীদের দমিয়ে রাখার বিষয় চলচ্চিত্রটির সংলাপে তুলে ধরার জন্য চলচ্চিত্রটির প্রশংসা করেছিল। ফার্স্টপোস্ট এর পর্যালোচনায় পত্রিকাটি চলচ্চিত্রটিকে "নির্লজ্জ সুবিধাবাদ" তুলে ধরা জন্য সমালোচনা করেছিল। পত্রিকাটি চলচ্চিত্রটির কথোপকথনেরও সমালোচনা করেছিল।  তথ্যসূত্র  বহিঃসংযোগ     বিষয়শ্রেণী:ভারতীয় স্বল্পদৈর্ঘ্য চলচ্চিত্র বিষয়শ্রেণী:২০১৭-এর স্বল্পদৈর্ঘ্য চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:রাম গোপাল বর্মা পরিচালিত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
চাপিলা  নাটোর জেলার অন্তর্গত গুরুদাসপুর উপজেলার একটি ইউনিয়ন। অবস্থান নামকরন কথিত আছে তুলসিগঙ্গা নদীর তীরে চাপিলা ইউনিয়ন অবস্থিত। কালের আবর্তে নদীটি ভরাট হলেও এখনো এর চিহ্ন বহন করছে। একসময় এই নদীতে অনেক শাফলা মাছ পাওয়া যেত। সেই মাছের নামানুসারেই কালের আবর্তে চাপিলা নাম করন হয়েছে । ইতিহাস চাপিলা ইউনিয়ন একটি ঐতিহ্যবাহী ইউনিয়ন। অত্র ইউনিয়নে পূর্ব আমলে অনেক রাজাদের বসবাস ছিল। রাজ শাসনামলে চাপিলায় রাজবাড়ী ছিল এবং ঐতিহাসিক শাহী মসজিদ যার ঐতিহ্য এখানে বিদ্যমান। প্রাচীন কীর্তি হিসেবে এখনো অনেক পুকুরের সান বাধাই ঘাট ও প্রাচীন কারুকার্য দেখে বোঝা যায়। চাপিলা পুকুরের জন্য বিখ্যাত। চাপিলার অন্তর্ভুক্ত কান্দাইল গ্রামে একটি খেজুর গাছের চৌদ্দটি মাথা ছিল বলে জায়গাটি চৌদ্দমাথা নামে আখ্যায়িত ।  যোগাযোগ ব্যবস্থা নাটোর জেলা সদর থেকে চাপিলা ইউনিয়ন পরিষদ প্রায় ২২ কি.মি. দূরত্বে। নাটোর সদর হতে বাস যোগে আহমেদপুর নামক স্থানে নামতে হবে। সেখান হতে ইজিবাইক যোগে মৌখড়া বাজার নামতে হবে। এরপর ইজবাইক যোগে চাপিলা ইউনিয়ন পরিষদে যেতে হবে। নাটোর সদর হতে আনুমানিক সময় লাগবে ১ (এক) ঘণ্টার মত।  দর্শনীয় স্থান চাপিলা শাহী মসজিদ চাপিলা ইউনিয়নের একটি দর্শনীয় স্থান, যা স্থাপিত হয় প্রায় ২০০ বছর আগে। লোক মুখে শোনা যায় মসজিদটির স্থপতি সালাত এনায়েতুল্লাহ মুন্সি জমিদার। তবে অনেকের মতে, মসজিদটি তৈরী হয়েছে আপনা আপনি। যাকে বলা হয় "গায়েবি মসজিদ"।  অন্যান্য চাপিলা ইউনিয়ন পুকুরের জন্য বিখ্যাত। অত্র ইউনিয়নের অভ্যন্তরে সরকারী প্রায় ৩৬০(তিনশত ষাটটি) পুকুর রয়েছে। চাপিলা ইউনিয়নের মহারাজপুর, সাধুপাড়া, বৃচাপিলা ও মকিমপুর প্রচুর মাষ চাষ হয়।  আরও দেখুন  তথ্যসূত্র
কিশোরগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কিশোরগঞ্জ পল্লী বিদ্যুৎ সমিতি ঢাকা বিভাগের কিশোরগঞ্জ জেলায় ০৭টি জোনাল অফিস, ০২টি সাব-জোনাল অফিসএবং  ০৫ টি এরিয়া অফিসের মাধ্যমে বিদ্যুৎ সেবা প্রদান করে থাকে। কিশোরগঞ্জ পল্লী বিদ্যুৎ সমিতি নিবন্ধিত হয় ২৫ ফেব্রুয়ারি, ১৯৮৯ সালে এবং বানিজ্যিকভাবে বিদ্যুতায়িত হয় ০৩ মার্চ, ১৯৯০ সালে।   ইতিহাস  কিশোরগঞ্জ পল্লী বিদ্যুৎ সমিতি এর যাত্রা শুরু হয় ১৯৮৯ সালে। এ সমিতির অধীনে কিশোরগঞ্জ জেলা, ময়মনসিংহ জেলা আংশিক, ১২টি উপজেলা, ১০২টি ইউনিয়ন ও ১৬৮২টি গ্রাম রয়েছে। এর সদর দপ্তর কিশোরগঞ্জ জেলার মুকসেদপুরে অবস্থিত।    জোনাল অফিস সমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  নান্দাইল জোনাল অফিস  কটিয়াদী জোনাল অফিস  হোসেনপুর জোনাল অফিস  করিমগঞ্জ জোনাল অফিস  পাকুন্দিয়া জোনাল অফিস  মিঠামইন জোনাল অফিস  তাড়াইল জোনাল অফিস   সাব-জোনাল অফিস   নিকলী সাব-জোনাল অফিস  কানুরামপুর সাব-জোনাল অফিস   এরিয়া অফিস   নিয়ামতপুর এরিয়া অফিস   কড়িয়াইল এরিয়া অফিস   মুসুল্লী এরিয়া অফিস   ইটনা এরিয়া অফিস   অষ্টগ্রাম এরিয়া অফিস   গ্রাহক সংখ্যা  কিশোরগঞ্জ পল্লী বিদ্যুৎ সমিতির ৬,৬৪,৭৬৬ জন বিভিন্ন গ্রাহক রয়েছে।   অন্যান্য তথ্য   মোট আয়তন: ২৫৫৫ বর্গ কিলোমিটার  সিস্টেম লস: ১০.৯৫% (জুন, ২০২৩ পর্যন্ত)  উপকেন্দ্রের সংখ্যা: ১৬টি  মোট নির্মিত লাইন: ৯০৬৮.৮৩ কিলোমিটার   তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
thumb|upright=1.5|ফিউচারামার লোগো  ফিউচারামা ম্যাট গ্রোয়েনিং এর তৈরি একটি মার্কিন কার্টুন সিরিজ। ফ্রাই নামের এক পিৎজা ডেলিভারিকারী ২০০০ সালের জানুয়ারি ১শে ডিসেম্বর একটি হিমাগারে (যেখানে মানুষের মৃতদেহ ভবিষ্যতে পুনর্জাগরণের জন্য সংরক্ষণ করা হয়), ঘুমিয়ে পড়ে, এবং ঘটনা চক্রে ২৯৯৯ সালের ৩১ তারিখে জেগে উঠে। সেখানে বৃদ্ধ বিজ্ঞানী প্রফেসর ফার্ন্সওয়ার্থ, নভোযান পাইলট লীলা, রবোট বেন্ডার, ডাক্তার জয়েডবার্গ, এদের সাথে প্ল্যানেট এক্সপ্রেস নামক একটি পরিবহন সংস্থায় ফ্রাই এর জীবনকে নিয়েই এই কার্টুনটির কাহিনী গড়ে উঠেছে।  ফক্স নেটওয়ার্কে ১৯৯৯ সালের মার্চ ২৮ হতে ২০০৩ সালের আগস্ট ১০ তারিখ পর্যন্ত এটি সম্প্রচারিত হয়। সিরিজটি বন্ধ হয়ে যাওয়ার পর ভক্তদের আন্দোলনের মুখে সিরিজটি পুনরায় শুরু করার সিদ্ধান্ত নেয়া হয়। ২০০৬ সালের জুন ২২ তারিখে ঘোষণা করা হয় যে, ২০০৮ সাল হতে এটি কমেডি সেন্ট্রাল চ্যানেলে সম্প্রচারিত হবে।   তথ্যসূত্র   বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:মার্কিন টেলিভিশন ধারাবাহিক বিষয়শ্রেণী:অ্যানি পুরস্কার বিজয়ী বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:২০২৩-এ অভিষিক্ত মার্কিন টেলিভিশন ধারাবাহিক
thumb|আগা খান স্থাপত্যবিদ্যা পুরষ্কারার প্রাপ্ত বাংলাদেশের ঢাকার দক্ষিণখানের বায়তুর রউফ মসজিদ আগা খান স্থাপত্য পুরস্কার চতুর্থ আগা খান কর্তৃক ১৯৭৭ সালে প্রতিষ্ঠিত একটি স্থাপত্যবিষয়ক একটি সম্মাননা। যেসব স্থাপনা নকশা, সামাজিক আবাসন, সাম্প্রদায়িক উন্নয়ন ইত্যাদি ক্ষেত্রে ইসলামী সমাজের প্রয়োজন এবং উচ্চাশাকে ধারণ করে নির্মিত হয়েছে, সেসব স্থাপনাক্যা স্বীকৃতি প্রদানই এই পুরস্কারের লক্ষ্য।"Aga Khan Award for Architecture ." ArchitectureWeek 9 Jan. 2002. প্রতি তিন বছর পরপর একাধিক প্রকল্পকে এই পুরস্কার দেয়া হয়। এই পুরস্কারের আর্থিক মূল্য ৫০০,০০০ মার্কিন ডলার। স্থাপত্যের জন্য আগা খান পুরস্কার স্থাপত্য ক্ষেত্রে বিশ্বের অন্যতম মর্যাদাপূর্ণ পুরস্কার। স্থাপনা বা ব্যক্তির পাশাপাশি এটি প্রকল্প, সম্প্রদায় এবং অংশীদারদেরকেও স্বীকৃতি প্রদান করে।  এই পুরস্কার প্রদানের দায়িত্ব, আগা খান ডেভেলপমেন্ট নেটওয়ার্কের (একেডিএন) অন্তর্গত আগা খান ট্রাস্ট ফর কালচারের (একেটিসি) অধীনে রয়েছে।   তথ্যসূত্র    বহিঃসংযোগ      বিষয়শ্রেণী:স্থাপত্য পুরস্কার বিষয়শ্রেণী:ইসলামি স্থাপত্য বিষয়শ্রেণী:১৯৭৭-এ প্রবর্তিত পুরস্কার
রহিমা আখতার  হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য রহিমা আখতার  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:নরসিংদী জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
সোলাপুরী বিছানার চাদর হল ভারতের মহারাষ্ট্র রাজ্যের সোলাপুর শহরে তৈরি একটি সুতীর বিছানার চাদর। এই চাদর ভারতে জনপ্রিয় এবং এগুলি হস্ত চালিত তাঁত ব্যবহার করে তৈরি করা হয়। এগুলি তাদের নকশা এবং স্থায়িত্বের জন্য পরিচিত। মহারাষ্ট্রের প্রথম ভৌগোলিক নির্দেশক (জিআই) মর্যাদা অর্জনকারী পণ্যটি ছিল সোলাপুরী চাদর।  ইতিহাস সোলাপুর বয়নসংক্রান্ত শিল্পের জন্য পরিচিত। এক সময় এখানে এশিয়ার বৃহত্তম সূতাকল ছিল।  মনে করা হয় সোলাপুরের তাঁত শিল্পের বিকাশ শুরু হয়েছিল পেশওয়াদের শাসনকালে। এই শিল্পে অসংখ্য ছোট ছোট স্বাধীন কারিগর তাঁতি ছিল। প্রতিটি কারিগরের বাড়িতে একটি বা দুটি তাঁত ছিল যেটি সাধারণত পরিবারের প্রধান দ্বারা পরিচালিত হত। পরিবারের সকলে মিলে কাজ করত। মহিলা এবং শিশুরা কিছু প্রস্তুতিমূলক কাজে এবং কিছু ক্ষেত্রে রং করার ক্ষেত্রে মূল তাঁতীকে সহায়তা করত। ১৯৭০-এর দশকে ভারতে আধুনিক কারখানার উত্থানের ফলে স্থানীয় হস্ত-চালিত তাঁত শিল্পের সংস্থায় বদল আসে। ১৯৫০-এর দশক থেকে দক্ষিণ ভারতের পদ্মশালী তাঁতিরা সোলাপুরী চাদর তৈরি করেছে। অনেক সংস্থাও সোলাপুর জেলায় চাদর তৈরি করে।  রফতানি ভারতের মধ্যে মহারাষ্ট্র ছাড়াও, কর্ণাটক, তেলেঙ্গানা, অন্ধ্র প্রদেশ, মধ্য প্রদেশ, গুজরাত, রাজস্থান ইত্যাদি অঞ্চলে সোলাপুরী চাদরের চাহিদা রয়েছে। এছাড়াও সংযুক্ত আরব আমিরাত, কুয়েত, দক্ষিণ আফ্রিকা, মার্কিন যুক্তরাষ্ট্র, যুক্তরাজ্য এবং কানাডায়ও এর চাহিদা রয়েছে।  আরও দেখুন ব্যাড়গি লঙ্কা ইলকাল শাড়ি নবলগুন্দের দরি  তথ্যসূত্র  বহিঃসংযোগ SOLAPUR TEXTILES WEBSITE   Solapur Textiles at Instagram  বিষয়শ্রেণী:ভারতের শিল্পকলা বিষয়শ্রেণী:ভারতীয় পোশাক বিষয়শ্রেণী:বিছানাপত্র বিষয়শ্রেণী:ভারতের বস্ত্রবয়ন কলা বিষয়শ্রেণী:সোলাপুর জেলা বিষয়শ্রেণী:মহারাষ্ট্রের ভৌগোলিক নির্দেশক
ডান|থাম্ব|251x251পিক্সেল| অসভালদো মিরান্ডা অসভালদো মিরান্ডা (নভেম্বর ৩, ১৯১৫ - এপ্রিল ২০, ২০১১) হল, একজন আর্জেন্টিনার চলচ্চিত্র এবং টেলিভিশন অভিনেতা। তিনি কৃতিত্বের সাথে পঞ্চাশটিরও বেশি মঞ্চ নাটক প্রযোজনা করেন।  তিনি স্প্যানিশ এর বুয়েনস আইরেসের ভিলা ক্রেসপো অভিবাসীদের পাড়ায় জন্মগ্রহণ করেন। মিরান্ডা একজন ট্যাঙ্গো নৃত্যশিল্পী হিসাবে তার কর্মজীবন শুরু করেন। তার চলচ্চিত্রের কৃতিত্বের মধ্যে রয়েছে ১১৯৪৯ সালে সিটা এন লাস এস্ট্রেলাস এবং ১৯৬৯ সালে লস মুচচোস দে আন্তেস নো উসাবান গোমিনা । মিরান্ডা দীর্ঘকাল ধরে চলমান টেলিভিশন সিরিজ, মি কুনাডো, লা নেনা এবং এসকালা মিউজিক্যাল সহ অসংখ্য নাটক করেন।  মিরান্ডা আর্জেন্টিনার ইলেক্ট্রোপপ গ্রুপের ছিলেন। .  মিরান্ডা ২০ এপ্রিল, ২০১১ তারিখে বুয়েনস আইরেসে ৯৫ বছর বয়সে মারা যান।   নির্বাচিত চলচ্চিত্র    ছেলেরা আগে চুলের জেল পরেনি (১৯৩৭)  চাঞ্চল্যকর অপহরণ (১৯৪২)  ক্রিসমাস উইথ দ্য পুওর (১৯৪৭)  হোয়াইট হর্স ইন (১৯৮৪)  দ্য অনারেবল টেন্যান্ট (১৯৫১)   বহিঃসংযোগ      তথ্যসূত্র   বিষয়শ্রেণী:২০১১-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:আর্জেন্টিনীয় চলচ্চিত্র অভিনেতা বিষয়শ্রেণী:আর্জেন্টিনীয় মঞ্চ অভিনেতা বিষয়শ্রেণী:বুয়েনোস আইরেসের অভিনেতা
অলি আহমেদ বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৬ আসনের সংসদ সদস্য ছিলেন।   প্রাথমিক জীবন  অলি আহমেদ কুমিল্লা জেলায় জন্মগ্রহণ করেন।   রাজনৈতিক জীবন  অলি আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৬ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুমিল্লা জেলার রাজনীতিবিদ বিষয়শ্রেণী:কুমিল্লা জেলার মুক্তিযোদ্ধা বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
অটোমোবাইলস ডাঙ্গেল হল আলসেসের সেনথেইমে অবস্থিত একটি ফরাসি বিশেষজ্ঞ মোটর গাড়ি প্রস্তুতকারক প্রতিষ্ঠান। এটি ১৯৮০ সাল থেকে সিট্রোন এবং পিইজোট যানবাহনগুলির ৪x৪ সংস্করণ তৈরি করেছে। এটির প্রথম রূপান্তর ছিল ফুজো ৫০৪ এবং তারপর থেকে ডাঙ্গেল ২২,০০০ টিরও বেশি যানবাহন রূপান্তর করেছে। মূলত প্রতিযোগিতামূলক গাড়ির উৎপাদক, ষাটের দশকের শেষের দিকে তাদের প্রথম ফোর-হুইল ড্রাইভ রূপান্তরগুলি ফুজো-এর নিজস্ব প্রকৌশলীদের সরাসরি সহায়তায় তৈরি করা হয়েছিল।  পুরাতন মডেল ডাঙ্গেল নিম্নলিখিত যানবাহনের পরিবর্তিত সংস্করণও তৈরি করেছে:  ফুজো ৫০৪ পিক আপ এবং স্টেশন ওয়াগন  ফুজো ৫০৫ স্টেশনে থাকার ব্যবস্থা  সিট্রোয়েন সি১৫  সিট্রোয়েন সি২৫  বর্তমান মডেল ডাঙ্গেল বর্তমানে নিম্নলিখিত যানবাহন সংশোধন করে:  ৪x২  ফুজো বিপার এবং সিট্রোয়েন নিমো ১.৩ এইচডিআই ৭৫ এইচপি উভয়ই ডাঙ্গেলের ট্রেক ২ডব্লিউডি সংস্করণের সাথে উপলব্ধ যার একটি ২০০মিমি চ্যাসিস লিফট, ইঞ্জিন স্কিডপ্লেট এবং একটি সীমিত-স্লিপ ডিফারেনশিয়াল রয়েছে।  ৪x৪   সিট্রোয়েন - বার্লিঙ্গো, জাম্পি, এবং জাম্পার  ফিয়াট - ডুকাটো এবং স্কুডো  ফুজো - ফুজো বক্সার, এক্সপার্ট এবং পার্টনার  তথ্যসূত্র  বহিঃসংযোগ  কোম্পানির ওয়েবসাইট  বিষয়শ্রেণী:ফ্রান্সের গাড়ি প্রস্তুতকারক বিষয়শ্রেণী:ফরাসি মার্কা বিষয়শ্রেণী:স্বয়ংচালিত ট্রান্সমিশন নির্মাতারা
থাম্ব থাম্ব থাম্ব এরকান আন্তর্জাতিক বিমানবন্দর (তুর্কি: Ercan Uluslararası havalimanı [eDdanan uususaaaasas havalimanɯ]) (আইএটিএ: ইসিএন, আইসিএও: এলসিইএন)  উত্তর সাইপ্রাসের স্ব-ঘোষিত তুর্কি প্রজাতন্ত্রের প্রাথমিক বেসামরিক বিমানবন্দর। এটি উত্তর নিকোসিয়া থেকে প্রায় ১৩ কিমি পূর্বে অবস্থিত, টয়মবৌ গ্রামের কাছাকাছি অবস্থিত। তুর্কি এবং অন্যান্য বিমানবন্দর বুকিং সাইট সাধারণত লেফকোসা (নিকোসিয়া) বিমানবন্দর হিসাবে এই এয়ারপোর্ট পরিচিত। বিমান বন্দরটি উত্তর সাইপ্রাসের প্রধান বিমানবন্দর।  বিমানবন্দরটি ২০১২ সালের নভেম্বর মাসে ২ লাখের বেশি যাত্রী পরিবহন করেছে। এই একই সময়ে বিমনবন্দরে ১,৬৪৬ টি বিমান ওঠা-নামা করেছে।   অবস্থান  এরকান আন্তর্জাতিক বিমানবন্দরটি উত্তর সাইপ্রাসের টয়মবৌ এলাকাতে অবস্থিত। ফিমানবন্দরটি ৩৬.০৯ ডিগ্রি উত্তর থেকে ৩৩.৩০ ডিগ্রি পূর্বে অবস্থান করছে। এটি সমুদ্র সমতল থেকে প্রায় ১২৩ মিটার বা ৪০৩ ফুট উচ্চতায় গড়ে উঠেছে।   ইতিহাস  থাম্ব|চেকিং এলাকা  দ্বীপের ঔপনিবেশিক শাসনের সময়, দ্বিতীয় বিশ্ব যুদ্ধের সময় এরাকান বিমানবন্দরের অগ্রদূত, টাইমভৌ বিমানবন্দরটি নির্মিত হয়েছিল, ব্রিটিশদের দ্বিতীয় বিশ্বযুদ্ধে সামরিক বিমানবন্দর হিসেবে। এটি ১৯৭৪ সালে সাইপ্রাস প্রজাতন্ত্রের প্রধান বিমানবন্দর ছিল। সাইপ্রাসের তুর্কি আগ্রাসনের পর এবং দ্বীপটির বিভাজনটি তুর্কি সেনাবাহিনী কর্তৃক দখল করে নেয় এবং আজ এটি উত্তর সাইপ্রাসের প্রধান বেসামরিক বিমানবন্দর হিসাবে ব্যবহৃত হয়।  ২০০৬ সাল থেকে যে নিয়মটি জারি করা হয়েছে যে তুর্কী বিমানবন্দরে এরাকান থেকে এবং এরাকান অবধি অগ্রসর হওয়ার আগেই এই ফ্লাইটগুলির আলোচনা করা প্রয়োজন। ২০০৬ সালে তুর্কি সরকার উত্তর সাইপ্রাসের প্রধান পোর্ট ফামাগুস্তার এবং প্রধান বেসামরিক বিমানবন্দর এরানকে সরাসরি সংযোগ পরিচালনা করতে সক্ষম হচ্ছিল, যুক্তরাজ্যের সরকারের সাথে এটি "উল্লেখযোগ্য এবং সৃজনশীল প্রস্তাব" হিসাবে বর্ণনা করেছিল।   সাম্প্রতিক পরিকল্পনাগুলি এরাকান বিমানবন্দরকে ব্যক্তিগতকরণের জন্য উদ্ভূত হয়েছে, পাশাপাশি ক্ষমতা বৃদ্ধি করার জন্য এয়ারপোর্টকে বিস্তৃত করার পরিকল্পনা করা হয়েছে। এরকান বিমানবন্দরে বর্তমানে একটি ২.৫ কিলোমিটার দীর্ঘ রানওয়ে এবং একই সঙ্গে সাত টি বিমান ধারণের ক্ষমতা রয়েছে। যদিও রানওয়েটি দীর্ঘস্থায়ী প্লেনগুলির জন্য যথেষ্ট পরিমাণে জমির ব্যবস্থা রয়েছে, তবে এটি টেক-অফের জন্য যথেষ্ট নয়। নতুন পরিকল্পনা অনুযায়ী একটি নতুন রানওয়ে, বিমান রখার ব্যবস্থা এবং টার্মিনাল বিল্ডিং নির্মাণের জন্য কথা চলছে। পরিকল্পিত নতুন অ্যাপন বর্তমান প্লেনের ধারণ ক্ষমতা দ্বিগুণ করেছে।   বিমান সংস্থা এবং গন্তব্যস্থল  এরকান আন্তর্জাতিক বিমানবন্দরের প্রধান বিমান সংস্থা গুলি হল তুর্কী এয়ারলাইন্স, পেগাসাস এয়ারলাইন্স, এটলাসব্লবাল । এছাড়াও কিছু বিমান সংস্থা এই বিমানবন্দরে বিমান পরিচালনা করে। বিমানবন্দরটি থেকে ইস্তানবুল-সাবিয়া গোকেন, আঙ্কারা, আন্তালিয়া, গাজানিকপ, হাটাই, ইস্তানবুল-সাবিহা গোকসেন প্রভৃতি বিমানবন্দরে বিমান পরিচালিত হয়।   বিমান পরিবহন সংস্থা  গন্তব্য  ধরন  তথ্য AnadoluJet  ইস্তানবুল-সাবিয়া গোকেন   এটলাসব্লবাল  আদানা, গাজানিকপ, হাটাই, ইস্তানবুল-আতাতুর্ক, ইজমির   পেগাসাস এয়ারলাইন্স  আদানা, আঙ্কারা, আন্তালিয়া, গাজানিকপ, হাটাই, ইস্তানবুল-সাবিহা গোকসেন, ইজমির, ওড়ু-গিয়ারসন   তুর্কী এয়ারলাইন্স  আদানা, আঙ্কারা, ইস্তানবুল-আতাতুর্ক, ইস্তানবুল-সাবিহা গোকেন, Çanakkale   তুর্কি এয়ারলাইন্স     আঙ্কারা     তথ্যসূত্র    বহিঃসংযোগ            বিষয়শ্রেণী:সাইপ্রাসের বিমানবন্দর বিষয়শ্রেণী:উত্তর সাইপ্রাসের বিমানবন্দর বিষয়শ্রেণী:নিকোসিয়া